gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl it en gl gl gl gl gl gl gl gl gl gl gl gl gl gl gl gl gl gl gl war fr gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Os produtores de eucalipto queren apoios para prevención de lumes - Campo Galego
Promagal, o colectivo que agrupa ás asociacións de propietarios do norte galego, propón que toda a cadea da madeira, do fragueiro á industria, asuma o pago dun canon. Demanda tamén subvencións da Xunta similares ás do piñeiro
O mato baixo o eucaliptal aumenta a intensidade dos lumes e dificulta o seu control.
Onde máis eucalipto hai en Galicia, na Mariña lucense e en Ferrolterra e Ortegal, a penas hai lumes, pero se os houbese, o monte, unha masa continua de eucaliptais, convertiríase nun polvorín. Os propietarios forestais do norte galego están a tomar conciencia do perigo, tralas vagas de lumes de Galicia e Portugal, e queren impulsar medidas de prevención.
A preocupación polo risco de incendios plasmouse na última asemblea de Promagal, o colectivo que agrupa a unha vintena de asociacións de produtores de eucalipto do norte galego. Os propietarios forestais emitiron un comunicado tras a asemblea na que reclaman maiores apoios para medidas de prevención. Tamén piden actuacións de ordenación do monte e que se cumpra a regulación de distancias do arborado con vivendas e vías de comunicación.
“Ence ten que dar a cara. O beneficio que saca é moito e ten que corresponsabilizarse na prevención de lumes”
O presidente de Promagal, Ramón Reimunde, subliña a importancia de impulsar medidas de prevención, como rozas, control do mato nas pistas e creación de puntos de auga.
“Na Mariña, temos menor risco de lumes por un clima máis húmido e porque o monte é produtivo, pero non está tan limpo como debera. Economicamente non é posible” -valora Reimunde-. “Eu como silvicultor, sei que non teño todas as parcelas perfectas, pero porque non é posible, e coma min, os demais”.
Promagal avoga por medidas que impulsen rozas periódicas nas plantacións de eucalipto. “O que non pode ser é facer unha plantación e deixala 15 anos, ata a corta, porque convírtese nun perigo. Nos eucaliptais pasa moita luz e créase moito sotobosque de fieitos e frondosas. Nacen bidueiros, salqueiros, castiñeiros e de todo. É preciso un control do mato”, subliña Reimunde.
Canon da cadea da madeira
Os propietarios piden que haxa unha corresponsabilidade nas tarefas de prevención e apuntan á cadea da madeira e á Xunta. “Unha solución práctica consistiría en que toda a cadea, madeirista, transportista e industria, se comprometan ó pago dun canon ós propietarios que teñan o monte coidado. O máis práctico é un pequeno incremento de prezo na madeira cortada, por exemplo dun euro por tonelada. O sector e grandes industrias como Ence teñen que dar a cara porque o beneficio que sacan é moito”, defende Reimunde.
“Cando un monte está mal, con demasiado mato, xa hai madeiristas que reducen o prezo por tonelada porque teñen que facer unha roza previa á corta. O que demandamos é que se faga tamén o contrario. Cando o monte estea coidado, hai que primar ó propietario”, sinalan desde Promagal.
O outro punto sobre o que incide Promagal é a petición de axudas públicas para rozas nos eucaliptais, igual que hai, por exemplo, para piñeirais.”Sempre que traslado esta demanda, na Xunta dinme que o eucalipto subvenciónase a si mesmo (polo seu prezo de mercado), pero non é de todo certo porque un tractor con desbrozadora pode andar polos 70-90 euros por hora e hai zonas que precisan de rozas manuais”, cuestiona Reimunde. “O monte non dá para tanto ou, nalgún caso, o propietario non quere gastar”.
Promagal fai tamén un chamamento para que os seus asociados respeten as distancias que teñen que existir do arborado a núcleos de poboación e vías de comunicación. “Se se cumpriran esas distancias ou se fixeran cumprir, teriamos máis sitios posibles onde parar o lume”, recoñece o colectivo de asociacións de propietarios.
“Hai puntos onde se engancha o lume, leva 10 ou 15 quilómetros de monte”
Outro punto que os produtores de eucalipto consideran preciso é o impulso da ordenación do monte. “O ideal é que teñamos unha paisaxe mosaico, onde o eucaliptal se entrecruce con pastos, aldeas e masas de frondosas. Agora mesmo, na Mariña temos puntos onde se engancha o lume, pode levar fácil 10 ou 15 quilómetros de monte”, recoñece o presidente de Promagal, Ramón Reimunde.
O colectivo reclama concentracións parcelarias forestais e medidas de ordenación do monte. Nin unha palabra das sociedades de fomento forestal (Sofor), a figura que puxo en marcha a Xunta para tratar de impulsar a xestión conxunta do monte agrupando a propietarios forestais. A propia Administración recoñece implicitamente o seu fracaso, pois nos presupostos do 2018 adícalle ás Sofor un 0,1% do seu orzamento, medio millón de euros.
Ir a los comentarios
“É o mellor momento para o propietario forestal, hai máis demanda de madeira que oferta”
“O laminado de eucalipto globulus valórase no mercado internacional ao nivel das madeiras tropicais”
“Cun 75% menos de abono que hai 20 anos, están a lograrse mellores resultados no crecemento das plantacións”
Antonio Rigueiro, novo presidente da Asociación Forestal de Galicia
Ata 60 quilos gratis de leite Tató para becerros
9300 hectáreas postas a producir no primeiro ano da Lei de Recuperación da Terra Agraria de Galicia
Grupo Lactalis inviste máis de 3 millóns de euros nas súas plantas galegas en 2021
Caixa Rural Galega celebra o Día Solidario duplicando a súa achega a Cáritas
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información